लाल बुर्ज से कचरा हटाने की मांग को लेकर महापौर को ज्ञापन
भाजयुमोनेता हरीश राठौर की अगुवाई में भाजपा कार्यकर्ताओं और क्षेत्रवासियों ने महापौर और नगर निगम आयुक्त को ज्ञापन दिया। साथ ही उन्हें राजस्थान हाईकोर्ट द्वारा जारी आदेश की प्रति सौंपते हुए लालबुर्ज क्षेत्र में फोर्ट वाल के समीप कचरा संग्रहण प्वाइंट को तत्काल हटाने की मांग की। लालबुर्ज निवासी प्रीतम सोनी ने हाईकोर्ट में याचिका पेश की थी। इस पर हाईकोर्ट ने कचरा प्वाइंट को हटाकर दूसरी जगह शिफ्ट करने के आदेश दिए थे। खेड़ली फाटक के वकील प्रवीण कुमार ने कहा कि ऐतिहासिक धरोहर को गंदा कर रहे हैं, जो नियम विरुद्ध है। इस मौके पर भाजपा मंडल अध्यक्ष शैलेंद्र ऋषि, पार्षद नरेंद्र सिंह हाड़ा, पार्षद रमेश आहूजा, पार्षद दिलीप पाठक, प्रीतम सोनी, सुनील अडवानी, योगेश सोनी, श्याम बैरागी, विजय यादव और नरेश प्रजापति मौजूद रहे।
hin_Deva hin_Deva